CELEX: 62019CA0229
Language: et
Date: 2021-01-27 00:00:00
Title: Liidetud kohtuasjad C-229/19 ja C-289/19: Euroopa Kohtu (esimene koda) 27. jaanuari 2021. aasta otsus (Gerechtshof te Amsterdami ja Gerechtshof Den Haagi eelotsusetaotlused – Madalmaad) – Dexia Nederland BV versus XXX (C-229/19), Z (C-289/19) (Eelotsusetaotlus – Tarbijakaitse – Direktiiv 93/13/EMÜ – Ebaõiglased tingimused tarbijalepingutes – Artikli 3 lõige 1, artikli 4 lõige 1 ja artikli 6 lõige 1 – Lepingutingimuste ebaõigluse hindamine – Tingimus, mis määrab etteulatuvalt kindlaks võlausaldaja võimaliku eelise lepingu ülesütlemise korral – Poolte lepinguliste õiguste ja kohustuste oluline tasakaalustamatus – Aeg, mille seisuga tasakaalustamatust tuleb hinnata – Lepingutingimuse ebaõigluse tuvastamine – Tagajärjed – Ebaõiglase tingimuse asendamine riigisisese dispositiivse õigusnormiga)

15.3.2021   
            
            
               ET
            
            
               Euroopa Liidu Teataja
            
            
               C 88/7
            
         
      Euroopa Kohtu (esimene koda) 27. jaanuari 2021. aasta otsus (Gerechtshof te Amsterdami ja Gerechtshof Den Haagi eelotsusetaotlused – Madalmaad) – Dexia Nederland BV versus XXX (C-229/19), Z (C-289/19)
      (Liidetud kohtuasjad C-229/19 ja C-289/19) (1)
      
      (Eelotsusetaotlus - Tarbijakaitse - Direktiiv 93/13/EMÜ - Ebaõiglased tingimused tarbijalepingutes - Artikli 3 lõige 1, artikli 4 lõige 1 ja artikli 6 lõige 1 - Lepingutingimuste ebaõigluse hindamine - Tingimus, mis määrab etteulatuvalt kindlaks võlausaldaja võimaliku eelise lepingu ülesütlemise korral - Poolte lepinguliste õiguste ja kohustuste oluline tasakaalustamatus - Aeg, mille seisuga tasakaalustamatust tuleb hinnata - Lepingutingimuse ebaõigluse tuvastamine - Tagajärjed - Ebaõiglase tingimuse asendamine riigisisese dispositiivse õigusnormiga)
      (2021/C 88/07)
      Kohtumenetluse keel: hollandi
      
         Eelotsusetaotlused esitanud kohtud
      
      Gerechtshof te Amsterdam, Gerechtshof Den Haag
      
         Põhikohtuasjade pooled
      
      
         Kaebuse esitaja: Dexia Nederland BV
      
         Vastustajad: XXX (C-229/19), Z (C-289/19)
      
         Resolutsioon
      
      
                  1.
               
               
                  Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes sätteid tuleb tõlgendada nii, et sellises kaupleja ja tarbija vahel sõlmitud ettenägematust sündmusest sõltuvas lepingus nagu aktsiate liisinguleping sisalduvat tingimust tuleb pidada ebaõiglaseks, kui kõnealuse lepingu sõlmimisega kaasnenud asjaolusid silmas pidades ja lepingu sõlmimise aja seisuga hinnates võib see tingimus lepingu täitmise käigus tekitada poolte lepinguliste õiguste ja kohustuste vahel olulise tasakaalustamatuse, ja seda isegi juhul, kui see tasakaalustamatus võib tekkida ainult juhul, kui leiavad aset teatud asjaolud, või kui see tingimus võib teistsuguste asjaolude korral tarbijale isegi kasulik olla. Seejuures peab eelotsusetaotluse esitanud kohus kontrollima, kas sellise lepingutingimuse puhul, mis määrab juba ette kindlaks eelise, mille kaupleja saab lepingu ennetähtaegse ülesütlemise korral, esines lepingu sõlmimisega kaasnenud asjaolusid silmas pidades lepingu sõlmimisest saadik võimalus, et see tekitab niisuguse tasakaalustamatuse.
               
            
                  2.
               
               
                  Direktiivi 93/13 sätteid tuleb tõlgendada nii, et kaupleja, kes müüjana on kehtestanud tarbijale lepingutingimuse, mille liikmesriigi kohus tunnistab ebaõiglaseks ja seega tühiseks, ei saa juhul, kui see leping saab ilma selle tingimuseta kehtima jääda, nõuda hüvitist, mille näeb ette liikmesriigi dispositiivne õigusnorm, mis oleks olnud kohaldatav selle lepingutingimuse puudumisel.
               
            
         (1)  ELT C 187, 3.6.2019
      
      
         ELT C 280, 19.8.2019